Weekly Photo Challenge: Merge | MaanKind
Kleinmond, Weekly Photo Challenge: Merge
The merging of two bodies of water.
Ons plaaslike strandmeer (lagune) het normaalweg jaarliks tydens die winterreënseisoen na die see deurgebreek. Na ‘n vreeslike storm ‘n paar jaar gelede, het die geografie van die kuslyn ‘n bietjie verander, met hope sand wat geleidelik ophoop, en die lagune terugdruk. Verlede jaar was die piekniekplek onder water, en almal het bespiegel wat die Munisipaliteit gaan doen.
Dit is ‘n baie spesiale ervaring om te kyk as die lagune deurbreek. Die hele dorp is opgewonde, en daar is die hele tyd samedromming, dis net mense en honde en kinders. Daar is altyd stoute kinders van 6 – 60 wat die lagune in die nag probeer oopgrawe, maar as dit nie tyd is vir oopgaan nie, vul die watertjies maar net die slootjie en stoot hy weer toe. Elke ou merk met ‘n stok in die sand om die vordering te meet as hy weer daar kom. Die owerhede stel wagte aan om dop te hou. Jy vra oor die lagune voor jy iemand in die straat groet. En dan. Een goeie dag gaan daar net so ruising deur die dorp en die strate, en jy hoor die woorde op die wind – Die Lagune breek deur – en koue wintersnagte of te not, dan is man en muis op die strand, geserp en gejas en gehoed en gesambreel teen die koue en die reën. Die adrenalien kan in die lug geruik word, vreemdes groet mekaar en die watertjie word doghehou. Die straaltjie wat begin loop, is dskaars so dik soos ‘n poltlood, so klein trickle, wat huiwerig begin, dan al vinniger, en dan begin die ouers hulle kinders bymekaar maak, want daardie watertjie verander in ‘n magtige rivier wat bruis, binne ‘n uur of twee. Niks keer hom as hy begin loop nie. Mense wat oorkant die stroom op die strand gevang word, kan darem omloop. Na ‘n paar dae se loop, is die stroom dan so dat kinders met boogie boards kan speel in die stroom, maar deurstap, stap jy nie deur nie. Eers na weke se loop, kan jy deurstap. In hierdie tyd, verander die strand se landskap voortdurend. Elke jaar is daar bakleiery in die koerante oor die lagune, moet dit meganies oopgemaak word, of nie?
Feit is, die natuur het die landskap verander, en daar moet ‘n rede wees. Vir vier jaar het hy nie deurgebreek nie. Maar toe, verlede Saterdag, toe breek hy deur! Hierdie foto’s is in volgorde, om die proses te wys, oor ongeveer twee ure. Die foto’s waar die seuns met die boogieboads speel, is so twee uur na die eerstes geneem. Die laastes waar die water skoner en gladder lyk, is die volgende dag geneem.
26 Aug, 2012 at 6:35 pm
Ek sien nou eers hierdie ene… het hom gemis oppad Dundee toe. Ek hou van die reeks om die gebeure te illustreer.
21 Aug, 2012 at 12:43 pm
Ah, Maankind, how water carves a route and must escape to the sea…..
20 Aug, 2012 at 8:32 am
19 Aug, 2012 at 2:40 pm
Ek onthou altyd dat die lagune aan die see verbind was. (kinderdae). Dis fantasties, opwindend!!
19 Aug, 2012 at 2:54 pm
Ek dink al daardie adrenalien het my lyf bietjie gevang!